seve sevenentwintich hollantsche gulden van goude goit gheve te ste
mertensmisse te betalen alle jare den voirs tmijne duende en telcken tmijne
alse vervolghende vervolgde schout Item sal de voirs wynne jaerlijcx int
voirs hoff levere vijftich mandelen walmeren goet en castbaer omme de
huysinghe dair mede te decken en soe wanneer men die aldair verdecken sal
daer af sal de voirs wynne den wercluden den cost geven en jouffr machtilt
de dachuere Item is voirwerde dat de voirs wynne de huysinge aldair vander
nedester rikelen nederwt houde sal en doin maken van plecken also verre als
sijn beesten dat breken selen Ende alle de vrucht dat opt voirs goet jaerlijcx
wassen sal dat sal de voirs wynne al int voirs hoff bringen ende nae mest
dair af maken en dat weder opt voirs lant vueren slands meeste profite ende
nergent eldere en alle die willegen die dair verdroegen selen die sal die
voirs wynne mogen afhoude en voer elcke verdroeghde willege twe poten
weder setten En allet doeft dat inden boegaert aldair wassen sal dat selen
de voirs jouffr mechtilt en die wynne half en halff deilen ende hebben
en dat op hoen ghemeyne cost ter erden leven Ende de voirs wyne sal
der voirs mechtilt hue helicht van dien oefte te love leven Noch es voirwde
dat de voirs wynne der voirs jouffr mochtelden alle jae den voirs tmijne
duende die drie voeder hoeys uut henterbroec dat de voirs jouffr mechtilt
den voirs wynne aldair levere sal met sijne wagen en perden tot huen huys
te loeve levere Oec sal de voirs wynne jaerlijcx den voirs termijn
duende vande voirs lande voe uut hebben en behoude een half dachmael lants
gelege aen de donkerstrate ende soe wes de selve wynne jaerlijcx daer
op wynne sal dat sal hy alleene tot zijne profite behouden ide It is
voirwerde als vande staken die come selen vanden willegen staende int eeusel
geheete de wyden ende des gelijcxs de willegen de die staen int eeusel
geheete themelrike ja op datme die houwt te behoerliken tiden dat de
voirs wynne die bringen en levere sal opder voirs jouffr mechtade wijngaert
binne loeve gelegen en die voirs wynne en sal binne den voirs tmijne negen
eycken mogen truncken mer alle andere houte op de voirs goede staende uutgescheide
op de voirs twe eeusele sal die voirs wynne mogen truncken om sijn berringe
daer af te make ter mijnster sta schaden Noch is voirwerde alse de van
alsulken twee boenden lants alse de voirs jouffrouwe mechtilt liggen heeft
tusschen de vest va loeven en den roeselberch dat de voirs winne hoer
die jaerlijcx den voirs tmijne duende wynne sal mer jouffr mechtelt sal hem
den saet daer toe levere daer in die voirs wynne gheen recht hebben en
sal en alst coren daer af toeghsten
inde bant zijn sal soe sal hoer die voirs
wynne dat te loeve levere tot huyn huys dair voer hi tcaf dair af comen
weder hebben sal It is vorwerde dat de voirs wynne jaerlijcx de voirs termijne
duerende der voirs jouffr mechtelt te loeve bringen sal tot hoen huys met sijne